אלפא קנטאורי

12px

ממוזער|שמאל|250px|גודלם היחסי וצבעם היחסי של הכוכבים בהשוואה ביניהם ובהשוואה לשמש
אלפא קנטאורי (נקראת גם ריגל קנטאורי, טולימן או גליזה 559) היא מערכת הכוכבים הקרובה ביותר למערכת השמש הממוקמת במרחק של כ-4.37 שנות אור ממנה, והיא מורכבת משלושה כוכבים: פרוקסימה קנטאורי שהוא הקרוב ביותר למערכת השמש שלנו, אלפא קנטאורי A שהוא מאותו טיפוס ספקטראלי של השמש, ואלפא קנטאורי B. המערכת מופיעה בשמיים של כדור הארץ כחלק מקבוצת הכוכבים קנטאור. הסברה היא שהכוכב פרוקסימה קנטאורי הסמוך למערכת זו מקושר גם הוא למערכת אך לא נמצאו עדויות מספיקות שיתמכו בסברה שהוא הצלע השלישית במערכת מרובת כוכבים.

הגדרות מדעיות
תצפיתנים מכנים את המערכת המורכבת מאלפא קנטאורי A ואלפא קנטאורי B בשפה מדעית α Centauri AB או α Cen AB בקיצור. הכוכבים מכונים בנפרד α Cen A ו - α Cen B בהתאמה. פרוקסימה קנטאורי מכונה פשוט "פרוקסימה" או α Cen C. מערכת הכוכבים הכוללת מכונה α Cen AB-C על ידי תצפיתנים, אך הוכחה חותכת לעובדה שפרוקסימה קנטאורי הוא חלק ממנה עוד לא נמצאה.

המיקום בשמיים
לעין הגלויה תיראה המערכת כאילו הייתה כוכב אחד, הכוכב הבהיר ביותר בקבוצת הכוכבים הדרומית, קנטאור. ניתן לראותה בחצי כדור-הארץ הדרומי. בעזרת טלסקופ ניתן לראות שזוהי בעצם מערכת של כוכב כפול במסלול קרוב. לא ניתן להבדיל בין אורו של אלפא קנטאורי A לאלפא קנטאורי B בשל המרחק הקטן בין שניהם, ואורם המשותף יוצר את הבהירות השלישית בחוזקה בשמי הלילה. הזוג אלפא קנטאורי A ואלפא קנטאורי B מקיפים את מרכז מסתם המשותפת ב-79.91 שנות ארץ, ופרוקסימה קנטאורי מקיף אותם בחצי מיליון שנות ארץ.

פרוקסימה קנטאורי ממוקם במרחק של 2.18° מזוג הכוכבים אלפא קנטאורי A ואלפא קנטאורי B וניתן לראות אותו רק בעזרת טלסקופ. הכוכב השלישי והקטן ביותר במערכת מרוחק מהם מספיק באופן שבו אם ניתן היה לראות אותו בעין גלויה בהירותו הייתה מופיעה ככוכב נפרד בשמיים ולא נבלעת במערכת. מדענים מעריכים שיש קשר כבידתי בין פרוקסימה קנטאורי למערכת α Cen AB אך לא נמצאה עדות לכך שיש לו מסלול אליפטי האופייני למערכת מרובת כוכבים.

מאפייני המערכת
מערכת אלפא קנטאורי היא השלישית בבהירותה אחרי הכוכב הכפול סיריוס והכוכב העל-ענק קאנופוס. הכוכב הבהיר ביותר אחריה הוא ארקטורוס. אלפא קנטאורי A, ככוכב יחיד הוא הרביעי בבהירותו בשמיים וחיוור יותר רק במעט מארקטורוס. אלפא קנטאורי B ממוקם במקום ה-21 ברשימת הכוכבים היחידים הבהירים ביותר.

אלפא קנטאורי A קצת יותר גדול ובוהק מהשמש. הוא מסיבי יותר ב-10% בקירוב והרדיוס שלו גדול יותר בכ-23%. זהו כוכב דמוי-שמש בגוון צהוב-לבן בדומה לשמש השייך לסדרה הראשית. הוא שייך לסיווג הספקטרלי G2V. לפי ההערכות הסיבוב העצמי של הכוכב נמשך 22 יום.

אלפא קנטאורי B קצת יותר קטן ופחות בוהק מהשמש. מסתו נאמדת ב-90% מזו של השמש והרדיוס שלו קטן יותר בכ-14%. גם הוא שייך לסדרה הראשית. הוא שייך לסיווג הספקטרלי K1 V. הוא שונה בצבעו מאלפא קנטאורי A והוא יותר צהוב-כתום. לפי ההערכות הסיבוב העצמי של הכוכב נמשך 41 יום. אף על פי שהוא לא בהיר באותה מידה, הוא פולט קרני X בעוצמה חזקה יותר. כוכב לכת חוץ-שמשי במסה הדומה לכדור הארץ מקיף את הכוכב אחת ל-3.2 ימים במרחק של כ-6 מיליון ק"מ.

אלפא קנטאורי C שייך לסיווג הספקטרלי M5Ve או M5VIe והוא שייך לסדרה הראשית מסוג V או שהוא תת-ננס מסוג VI.

מחקר

מחקר שנערך באוניברסיטת קליפורניה בסנטה קרוז, שכלל סימולציות מחשב המדמות היווצרות כוכבי לכת, הצביע על סבירות גבוהה לכך שלפחות כוכב לכת סלעי אחד, דומה לכדור הארץ, מקיף את אלפא קנטאורי B.

ואכן, באוקטובר 2012 התפרסם בכתב העת Nature
מחקר המצביע על עדויות למציאת כוכב לכת דמוי ארץ הסובב את אלפא קנטאורי B. זמן הקפתו סביב אלפא קנטאורי B הוא 3.2 ימים בלבד עקב קרבתו לאלפא קנטאורי B, והוא מוערך כבעל טמפרטורה גבוהה מכדי לקיים חיים כפי שמוכרים לנו כיום.

בשנת 2017 גילה מערך של רדיו-טלסקופים במדבר אטקמה שבצ'ילה, ALMA , כי נמצאת חגורת אבק במערכת הכוכבים הזו - דבר שעשוי להעיד על קיומם של כוכבי לכת רבים שכן נוצרו שם.

 מסעות ספרותיים לאלפא קנטאורי 

עד כמה שידוע המסע הספרותי הראשון בספינת חלל לכוכב אלפא קנטאורי תואר בספר Wunderwelten (עולמות פלא) של הסופר הגרמני ארנסט פרידריק וילהלם מדר ב-1911 ,ספר שהיה השלישי בטרילוגיה ששני חלקיה הראשונים "אל הררי סער" ו"אופיר " גם הם פורסמו ב-1911 תורגמו לעברית.

Donald W. Horner — Their Winged Destiny / The World's Double (1912/1913)

: ספר אנגלי־מוקדם (1912–) שמתאר מסע אל כוכב כפול Alpha Centauri —
 סיפור בשם The Second Swarm מאת Joseph Schlossel (פורסם ב-Amazing Stories Quarterly, אביב 1928) מסופר שם שמשלחת ראשונה כבר הגיעה ל-Alpha Centauri ורכשה שני כוכבים מתוך 19 שמקיפים אותו.
 Across the Void מאת Leslie F. Stone, שפורסם ב־Amazing Stories באפריל–יוני 1931, מסע בין־כוכבי שמסתיים במערכת אלפא קנטאורי. הוא חלק מהסדרה “The Void” של Stone, שהיא המשך לסיפור “Out of the Void”. .
 ראלף מילן פראלי

 Faster Than Light" (פרק 1 מתוך סדרת "Cosmos"), 1933. הסיפור מתאר את מסעם של שלושה דמויות במערכת Alpha Centauri, כשהם מנסים לאתר צי צבאי של דיקטטור. הם משתמשים בטכנולוגיה של נסיעה במהירות גבוהה יותר מאור כדי לעקוב אחרי אויבם. רומן זה נכתב על ידי 18 סופרי מדע בדיוני, כולל ראלף מילן פארלי. העלילה עוסקת במרד של דיקטטור ממערכת Alpha Centauri, שניסה להרחיב את שליטתו אל מערכת השמש. הדמויות המרכזיות מנסות להתריע בפני תושבי כדור הארץ ולהתמודד עם האיום. 
Murray Leinster — "Proxima Centauri" (סיפור, 1935) — אחד הסיפורים המוקדמים ששם מוצג במפורש פרוקסימה קנטאורי כמטרת מסע כוכבי;

A. E. van Vogt — “Far Centaurus” (1944) — סיפור קצר בולט על מסע איטי במהירות הנמוכה ממהירות האור ל־Alpha Centauri. פורסם ב-1944 ב-Astounding Science Fiction. העלילה מתארת צוות של ספינת חלל שמגיעה לאלפא קנטאורי לאחר מסע ארוך, ומגלה שהכוכבים כבר מיושבים על ידי בני אדם שהגיעו באמצעות טכנולוגיות מתקדמות יותר. הסיפור מציין את פרוקסימה קנטאורי כחלק ממערכת אלפא קנטאורי.

 Columbus Was a Dope" מאת רוברט א. היינלין – 1947ב-1947 פורסם הסיפור הקצר Columbus Was a Dope ב-Startling Stories. העלילה מתרחשת בבר על הירח, שבו דנים הדמויות האם יש להשקיע במאמצים להגיע לפרוקסימה קנטאורי. הסיפור מציין את פרוקסימה קנטאורי כיעד אפשרי למסע בין-כוכבי. ויקיפדיה 
Robert Silverberg — Revolt on Alpha C (1955) — רומן לנוער על התיישבות ב־Alpha Centauri

בקומיקס
 Real Fact Comics #16 — “Alpha Centauri” (ארצות הברית, 1948” (ארצות הברית, 1948)
 Action Comics — סיפור: “The Juvenile Delinquents from Alpha Centauri” (ארה״ב — גיליון שהתפרסם בשנות ה-60)

ראו גם
 אלפא קנטאורי A
 אלפא קנטאורי B

קישורים חיצוניים




 ד"ר אלי אשד,מהררי סהר ואופיר אל אלפא קנטאורי – וילהלם פרידריך מדר והסיפור הראשון על מסע בספינת חלל לאלפא קנטאורי, יקום תרבוצ ,2025

הערות שוליים

*
קטגוריה:כוכבים קרובים
קטגוריה:קבוצת הכוכבים קנטאור
קטגוריה:כוכבים בהירים
קטגוריה:קטלוג גליזה